মাহমুদুজ্জামান বাবুর  আমি বাংলায় গান গাই গানটা দিয়ে সাংস্কৃতিক অনুষ্ঠান শুরু হল। এরপর হায়দার হোসেন গাইলেন  ত্রিশ বছর পরও আমি স্বাধীনতাকে খুজছি। এরপর এলেন বাউল কিরণ চন্দ্র রায়। তিনি প্রথমে গাইলেন ভাল আছি ভাল থেকো আকাশের ঠিকানায় চিঠি লিখ। আরও কিছু গান গাওয়ার পর সবার  অনুরোধে এস.ডি. বর্মনের কিছু গান গাইলেন। যখন  বিরহ বড় ভাল লাগে গানটা গাইলেন তখন কাতার ভাই একটু ইমোশনাল হয়ে গেলেন। কি জানি কার কথা হয়ত মনে পড়েছে। আমারও রূপসীর কথা মনে পড়ছে। বিরহ বড় ভাল লাগে। এরপর এলেন বারী সিদ্দিকী। তিনি গাইলেন  আমার গায়ে যত দুঃখ সয় আর  শোয়া চান পাখি। খুব ভাল গান। ছ্যাকা খেলে শুনতে হবে। একের পর এক মেইল সিংগার গান গাইছেন তাই রসি ভাইয়ের ভাল লাগছে না। উনি বলছেন, মিলাকে আনে নাই কেন। মিলার  রূপবান আর  বাপুরাম সাপুড়ে ছাড়া কি আসর জমে। আমি মনে মনে খুশি, মিলারে না এনে ভালয় করছে আমি একটুও  দেখতে পারি না তাকে। অবশেষে একজন ফিমেল সিংগার আসছে। ক্লোজ-আপ ওয়ান সালমা। প্রবাসীদের মাঝে খুব জনপ্রিয়। কাতার ভাই, স্বপ্নচারী ভাই এরা খুব খুশি। সে প্রথমে গাইল বানিয়া বন্ধুরে একটা তাবিজ বানায়া দে। এরপর আরো লালনের গান করল। এরপর আসল বাপ্পা মজুমদার। প্রথমে ধরল আমরা কজন মুক্তিসেনা। সবাই মুগ্ধ। সবাই একসাথে গাওয়া শুরু করল।